Diari Oficial de la Generalitat Valenciana


Sumari del DOGV 9405, del 16-08-2022 (2022/7577)

DECRET 112/2022, de 5 d'agost, del Consell, pel qual es crea un col·legi d'Educació Infantil i Primària, per desglossament del Col·legi d'Educació Infantil i Primària 8 d'Abril, tots dos de la localitat de San Antonio de Benagéber.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9405

Data del DOGV
:   16-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7577


Data del document
:   05-08-2022

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 112/2022, de 5 d'agost, del Consell, pel qual es crea un col·legi d'Educació Infantil i Primària, per desglossament del Col·legi d'Educació Infantil i Primària 8 d'Abril, tots dos de la localitat de San Antonio de Benagéber. [2022/7577]  
Una vegada efectuats els corresponents estudis relatius a planificació educativa, es manifesta la necessitat de contemplar la creació d'un col·legi d'Educació Infantil i Primària, per desglossament del Col·legi d'Educació Infantil i Primària 8 d'Abril, en la localitat de San Antonio de Benagéber.  
S'aprecien tant raons d'interés general com la necessitat d'oferir un nou punt de servei educatiu en la localitat que permeta regularitzar l'escolarització de l'alumnat, oferint una educació de la màxima qualitat i cobertura i garantint una escolarització de l'alumnat en les millors condicions possibles. Així, una vegada es disposa de noves infraestructures en la localitat, és necessari regularitzar l'escolarització de l'alumnat de San Antonio de Benagéber, atenent la creixent demanda de places escolars, i tenint en consideració l'optimització de tots els recursos per a la impartició de cadascun dels diferents nivells educatius.  
  
A la vista d'aquestes consideracions, la Conselleria d'Educació, Cultura i Esport ha proposat la creació d'un nou centre d'Educació Infantil i Primària, per desglossament del Col·legi d'Educació Infantil i Primària 8 d'Abril, tots dos de la localitat de San Antonio de Benagéber.  
  
El nou centre educatiu estarà situat en l'avinguda de La Pobla de Vallbona, s/n, de San Antonio de Benagéber, i compta amb instal·lacions adequades i que reuneixen els requisits establits per la normativa bàsica.  
La posada en funcionament i el manteniment durant el curs escolar 2022/2023 de les unitats de primer cicle d'Educació Infantil amb les quals es crea aquesta escola seran finançades pel Programa de cooperació territorial, del Ministeri d'Educació i Formació Professional, d'impuls d'escolarització en el primer cicle d'Educació Infantil amb noves places de titularitat pública, amb càrrec al Mecanisme de recuperació, transformació i resiliència (MRR), component 21.  
  
De conformitat amb el que estableix l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació, i l'article 3 del Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària, a proposta de la consellera d'Educació, Cultura i Esport i en virtut de les competències que atribueix l'article 18 de la Llei 5/1983, de 30 de desembre, del Consell, prèvia deliberació del Consell, en la reunió del dia 5 d'agost de 2022,  
  
  
DECRETE  
  
Article 1. Creació del centre  
Es crea, per desglossament del Col·legi d'Educació Infantil i Primària 8 d'Abril, codi de centre 18752672, de la localitat de San Antonio de Benagéber, el següent centre docent:  
Província: València  
Localitat: San Antonio de Benagéber  
Denominació: Col·legi d'Educació Infantil i Primària Número 2  
Codi: 11095155  
Titular: Generalitat  
Domicili: Avinguda de La Pobla de Vallbona, s/n  
Composició: 8 Unitats d'Educació Infantil (2 de primer cicle i 6 de segon cicle), i 12 unitats d'Educació Primària.  
Capacitat: 40 llocs escolars d'Educació Infantil de primer cicle, 150 de segon cicle i 300 d'Educació Primària.  
  
Article 2. Inici d'activitats  
1. El centre nou iniciarà les seues activitats en el curs escolar 2022-2023.  
2. En aquest curs escolar el centre oferirà 2 unitats d'Educació Infantil de primer cicle i 4 de segon cicle i 6 unitats d'Educació Primària.  
3. En el curs 2022-2023 els llocs de treball del centre seran els següents:  
- 7 mestres d'Educació Infantil.  
- 6 mestres d'Educació Primària.  
- 1 mestre o mestra d'Educació Primària, Idioma Estranger: Anglés.  
  
- 1 mestre o mestra d'Educació Primària, Educació Física.  
- 1 mestre o mestra d'Educació Primària, Música.  
- 1 mestre o mestra especialista: Pedagogia Terapèutica.  
- 1 educador o educadora Infantil.  
4. El centre impartirà el Programa d'ensenyament en valencià i el Programa d'educació plurilingüe i intercultural, d'acord amb el calendari d'aplicació de la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.  
5. A l'efecte d'escolarització, aquest centre s'adscriu a l'IES de San Antonio de Benagéber, codi de centre 84101001.  
  
Article 3. Composició del centre desglossat  
1. En el curs escolar 2022-2023, el Col·legi d'Educació Infantil i Primària 8 d'Abril, codi de centre 50911952, oferirà 6 unitats d'Educació Infantil (segon cicle), amb capacitat per a 150 places escolars i 13 unitats d'Educació Primària, amb capacitat per a 325 places escolars.  
  
2. En aquest curs, els llocs de treball del centre seran els següents:  
- 8 mestres d'Educació Infantil.  
- 12 mestres d'Educació Primària.  
- 2 mestres d'Educació Primària, Idioma Estranger: Anglés.  
  
- 2 mestres d'Educació Primària, Educació Física.  
- 1 mestre o mestra d'Educació Primària, Música.  
- 1 mestre o mestra especialistes: Pedagogia Terapèutica.  
- 1 mestre o mestra especialistes: Audició i Llenguatge.  
  
  
DISPOSICIONS ADDICIONALS  
  
Primera. Inscripció registral  
El que s'estableix en el present decret s'inscriurà en el Registre de centres docents de la Comunitat Valenciana.  
  
Segona. Personal adscrit al centre nou  
El personal docent amb destinació definitiva en el Col·legi d'Educació Infantil i Primària 8 d'Abril, codi de centre 78637676 que, a conseqüència del desglossament, s'adscriga al centre que es crea mitjançant aquest decret, mantindrà l'antiguitat que posseïa en el seu centre d'origen, en aplicació del que s'estableix en la disposició addicional tercera del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents contemplats en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
  
Tercera. Equip directiu  
La Direcció Territorial d'Educació, Cultura i Esport de València nomenarà l'equip directiu del centre de nova creació, de conformitat amb el que s'estableix en l'article 137 de la Llei orgànica 2/2006, de 3 de maig, d'educació, i en l'article 19 del Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària.  
  
Quarta. Ràtio  
El nombre màxim d'alumnat per aula, unitat o professorat es realitzarà d'acord amb el que s'estableix en la normativa bàsica i en el Decret 58/2021, de 30 d'abril, del Consell, sobre jornada lectiva del personal docent i nombre màxim d'alumnat per unitat en centres docents no universitaris.  
Cinquena. Manteniment i vigilància de les instal·lacions  
L'Ajuntament de San Antonio de Benagéber assumirà la conservació, el manteniment i la vigilància de l'edifici escolar del centre docent que es crea mitjançant aquest decret, de conformitat amb el que s'estableix en la disposició addicional quinzena de la Llei orgànica 2/2006, de 3 de maig, d'educació.  
  
  
DISPOSICIONS FINALS  
  
Primera. Desplegament  
Es faculta la conselleria competent en matèria d'educació perquè adopte totes les mesures que siguen necessàries per al compliment i desplegament del que s'estableix en aquest decret, així com per a modificar, si és el cas, la configuració del centre.  
  
Segona. Publicació i efectes  
El present decret es publicarà en el Diari Oficial de la Generalitat Valenciana i produirà efectes des de l'inici del curs escolar 2022-2023.  
  
  
València, 5 d'agost de 2022  
  
El president de la Generalitat,  
XIMO PUIG I FERRER  
  
La consellera d'Educació, Cultura i Esport,  
RAQUEL TAMARIT IRANZO